b'\n_START_ARTICLE_\nThomas Selle\n_START_SECTION_\nLiv\n_START_PARAGRAPH_\nSelle fikk sin utdanning i Leipzig, og kan ha v\xc3\xa6rt thomaner under Sethus Calvisius og Johann Hermann Schein. I 1624 begynte han \xc3\xa5 undervise ved skolen i Heide i Holstein. \xc3\x85ret etter ble han rektor i Wesselburen og sannsynligvis ogs\xc3\xa5 leder av byens kirkemusikk. Fra 1634 var han kantor i Itzehoe, fra 1641 kantor ved Johanneum og musikkdirekt\xc3\xb8r ved de fire hovedkirkene i Hamburg, fra 1642 dessuten Canonicus Minor ved Hamburger Dom._NEWLINE_Selle tonesatte mange av Johann Rists dikt som solosanger med generalbass-ledsagelse. For kirke\xc3\xa5rets h\xc3\xb8ytidsdager skapte han en mengde betydelige musikalske framstillinger av evangeliene i form av responsorialsanger og tonesettinger av pasjonsberetninger fra Johannesevangeliet._NEWLINE_Selle er av musikkhistorisk interesse b\xc3\xa5de som en tidlig representant for den tyske liedertradisjonen og for utviklingen av oratoriske pasjoner gjennom sine historier og intermedier. Intermediene er flerkorige motetter som han flettet inn i pasjonshistoriene for \xc3\xa5 oppsummere og kommentere fortellingene. Selle godtok at konservative kirker utelot intermediene fra oppf\xc3\xb8ringene.'